**Επισημάνσεις**

Λαμβάνοντας υπόψη την ΥΑ 65475/Δ3/20-04-2017 ΦΕΚ 1369, τ. Β΄ 2017 «Πρόσκληση υποψηφίων …» επισημαίνουμε τα κάτωθι:

1. Η ανακρίβεια των δηλουμένων στοιχείων επισύρει τη διαγραφή του υποψηφίου από τους πίνακες ή την απόλυσή του, εφόσον έχει προσληφθεί και τις προβλεπόμενες από τις κείμενες διατάξεις κυρώσεις.
2. Οι αιτούντες θα πρέπει να έχουν τα απαιτούμενα τυπικά και ουσιαστικά προσόντα κατά την ημερομηνία κατάθεσης της αίτησης.
3. Απαραίτητη προϋπόθεση οι υποψήφιοι να είναι ικανοί για την εκτέλεση των καθηκόντων τους, σύμφωνα με τα ισχύοντα κάθε φορά στον δημοσιοϋπαλληλικό κώδικα.
4. **Κατάταξη των υποψηφίων σε Κύριο & Επικουρικό Πίνακα:**

*«Κύριος πίνακας»*:

1. σε ό,τι αφορά τον κλάδο ΠΕ23–Ψυχολόγων, κατατάσσονται οι υπαγόμενοι στον «Κύριο πίνακα Α» σύμφωνα με την κρίση της συνάφειας του μεταπτυχιακού τίτλου σπουδών από το ΙΕΠ
2. κατατάσσονται οι υποψήφιοι των λοιπών κλάδων ΕΕΠ, κατά κλάδο, για τους οποίους είτε «δεν απαιτείται» η κτήση της Παιδαγωγικής επάρκειας είτε στην περίπτωση που «απαιτείται», ο υποψήφιος την κατέχει.

*«Επικουρικός πίνακας»*:

1. σε ό, τι αφορά τον κλάδο ΠΕ23–Ψυχολόγων, κατατάσσονται οι υπαγόμενοι στον «Επικουρικό πίνακα Β»
2. κατατάσσονται οι υποψήφιοι των λοιπών κλάδων ΕΕΠ, κατά κλάδο,για τους οποίους «απαιτείται» η κτήση της Παιδαγωγικής επάρκειας και ο υποψήφιος δεν την κατέχει .
3. **Συνάφεια** μεταπτυχιακών και διδακτορικών τίτλων σπουδών: Αρμόδιο όργανο για να κρίνει τη συνάφεια των μεταπτυχιακών τίτλων είναι το Ινστιτούτο Εκπαιδευτικής Πολιτικής (ΙΕΠ).
4. Μοριοδότηση μεταπτυχιακών και διδακτορικών τίτλων σπουδών Οι υποψήφιοι που διαθέτουν περισσότερους του ενός μεταπτυχιακούς /διδακτορικούς τίτλους, σύμφωνα με τα οριζόμενα στην Πρόσκληση **και** με την προϋπόθεση πάντοτε της ανάλογης απόδοσης συνάφειας από την αρμόδια επιτροπή του ΙΕΠ θα λάβουν μοριοδότηση **για έναν εξ αυτών** και συγκεκριμένα για εκείνον που τους προσδίδει την προσφορότερη βαθμολογία.
5. Οι υποψήφιοι που κατοχυρώνουν **τυπικό προσόν κλάδου** με πτυχίο ΑΕΙ και μεταπτυχιακό τίτλο {δηλαδή **1**) η ΠΕΡΙΠΤΩΣΗ 2-ΛΟΓΟΘΕΡΑΠΕΥΤΩΝ, **2)** του Ψυχολόγου με πτυχίο Φιλοσοφίας Παιδαγωγικής και Ψυχολογίας πριν το 1993 και μεταπτυχιακό στην Ψυχολογία, **3)** του ΠΕ22-Επαγ.Συμβούλων και **4)** του κλάδου ΠΕ-31}, όπως σε κάθε άλλη περίπτωση που ο βασικός τίτλος σπουδών συντίθεται από πτυχίο ΑΕΙ και μεταπτυχιακό, τότε δεν θα μοριοδοτηθεί γι΄ αυτόν τον μεταπτυχιακό τίτλο, αλλά για έτερο που πιθανόν θα καταθέσει και τυγχάνει μοριοδότησης σύμφωνα με την «Πρόσκληση».
6. **Προϋπηρεσία σε λοιπό δημόσιο ή ιδιωτικό τομέα:** Η προϋπηρεσία στον Ιδιωτικό Τομέα αποδεικνύεται με βεβαίωση του οικείου ασφαλιστικού φορέα και βεβαίωση του φορέα που πραγματοποιήθηκε τις οποίες υποχρεωτικά υποβάλει ο υποψήφιος προκειμένου να μοριοδοτηθεί. Στη βεβαίωση του φορέα απασχόλησης πρέπει να αναγράφεται υποχρεωτικά: 1) ο κλάδος πρόσληψης 2) η σύμβαση εργασίας, πλήρους ή μερικής απασχόλησης 3) οι ώρες απασχόλησης ανά εβδομάδα 4) Το ακριβές χρονικό διάστημα απασχόλησης, στοιχεία τα οποία λαμβάνονται υπόψη για τη μοριοδότηση του υποψηφίου. Η συμμετοχή σε προγράμματα απόκτησης εργασιακής εμπειρίας ανέργων (Προγράμματα Stage) και η πρακτική άσκηση, δεν προσμετράται σαν προϋπηρεσία και δεν μοριοδοτείται.
7. **Κοινωνικά κριτήρια***:* Σε περίπτωση που στον ίδιο υποψήφιο συντρέχουν περισσότερα του ενός εκ των κοινωνικών κριτηρίων (αναπηρία υποψηφίου, αναπηρία τέκνων, τριτεκνία, πολυτεκνία) μοριοδοτείται μόνο το κριτήριο που προσδίδει τη μεγαλύτερη μοριοδότηση*.*
8. **Πολυτεκνική ιδιότητα**: Eπισημαίνεται ότι η ιδιότητα αυτή πρέπει να συντρέχει και κατά το χρόνο πρόσληψης.
9. **Αναπηρία του υποψηφίου**:Απαραίτητη προϋπόθεση οι υποψήφιοι να είναι ικανοί για την εκτέλεση των καθηκόντων τους, σύμφωνα με τα ισχύοντα κάθε φορά στον δημοσιοϋπαλληλικό κώδικα.
10. **Γραφή Braille:**Δεν ζητείται η πιστοποίηση της γνώσης γραφής Braille για τον κλάδο του ΕΒΠ και για το λόγο αυτό δεν υπάρχει ανάλογη στήλη στον πίνακα.
11. **ΠΑΙΔΑΓΩΓΙΚΗ ΕΠΑΡΚΕΙΑ***:* Την παιδαγωγική επάρκεια αποδεικνύουν*:*
	1. *Πτυχία καθηγητικών σχολών* όπως αυτές αναφέρονται στην ΥΑ 65475/Δ3/20-04-2017 «Πρόσκληση υποψηφίων …»
	2. *Πτυχία της Παιδαγωγικής Τεχνικής Σχολής (ΠΑΤΕ.Σ.) ή της Ανωτέρας Σχολής Εκπαιδευτικών Τεχνολόγων Μηχανικών (Α.Σ.Ε.ΤΕ.Μ.) της πρώην Σχολής Εκπαιδευτικών Λειτουργών Επαγγελματικής και Τεχνικής Εκπαίδευσης (Σ.Ε.Λ.Ε.Τ.Ε.) ή της Ανώτατης Σχολής Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.).*
	3. *Πτυχίο της Ειδικής Παιδαγωγικής Ακαδημίας Θεσσαλονίκης (Ε.Π.Α.Θ.)*
	4. *Πράξη αναγνώρισης του επαγγελματικού προσόντος του καθηγητή Β/θμιας Εκπ/σης συγκεκριμένου κλάδου από το Συμβούλιο Αναγνώρισης Επαγγελματικών Προσόντων (Σ.Α.Ε.Π)*
	5. *Μεταπτυχιακοί τίτλοι στους οποίους αναγράφεται ρητά ότι εμπίπτουν στο πεδίο «Επιστήμες της Αγωγής»*
	6. *Μεταπτυχιακοί τίτλοι σπουδών και διδακτορικά διπλώματα της αλλοδαπής εφόσον έχουν αναγνωρισθεί ως ισότιμα από το Δ.Ο.Α.Τ.Α.Π. και συνοδεύονται από βεβαίωση του ότι το γνωστικό αντικείμενό τους εμπίπτει στις επιστήμες της αγωγής.*
	7. *Τα Μεταπτυχιακά Προγράμματα Σπουδών (ΜΠΣ), το περιεχόμενο των οποίων εντάσσεται, στο επιστημονικό πεδίο των επιστημών της Αγωγής,* όπως αυτά αναφέρονται στην ΥΑ 65475/Δ3/20-04-2017 «Πρόσκληση υποψηφίων …»